คือหนูมีอะไรกันกับแฟนโดยไม่ใส่ถุงยางค่ะ แต่มีในวันประจำเดือนหมดพอดีค่ะตอนนั้นประจำเดือนมันยังมีออกมาแบบประปริดกระปอยจะมีออกมาเยอะก็ในช่วงสามวันแรก แต่มีอะไรกันนานอยู่นะค่ะแล้วแฟนก็เอาออกมาหลั่งข้างนอกโดยใช้วิธีชักแฟนชักนานมากกว่าน้ำอสุจิจะออก พอ5ชั่วโมงผ่านไปหนูเลยไปซื้อยาคุมฉุกเฉินแบบเม็ดเดียวมากิน แล้วแบบนี้หนูจะมีโอกาสตั้งครรภ์ไหมค่ะ
สวัสดีค่ะ การมีเพศสัมพันธ์แม้จะไม่ได้มีการถึงจุดสุดยอดของฝ่ายชายก็อาจมีน้ำอสุจิเล็ดลอดออกมาระหว่างมีเพศสัมพันธ์ได้ มีโอกาสตั้งครรภ์ได้เช่นกัน การหลั่งนอกจึงเป็นวิธีการคุมกำเนิดที่ไม่แนะนำปกติในช่วงที่มีประจำเดือนวันท้ายๆมักจะยังไม่มีไข่ตก แต่อย่างไรก็ตามมีโอกาสคลาดเคลื่อนได้ จึงไม่แนะนำให้นับวันปลอดภัยในการมีเพศสัมพันธ์เช่นกันหากรับประทานยาคุมกำเนิดฉุกเฉินภายใน 72 ชั่วโมงหลังมีเพศสัมพันธ์และรับประทานตามที่ฉลากระบุ ยาจะมีประสิทธิภาพประมาณ 85-95%จากเหตุการณ์มีโอกาสตั้งครรภ์น้อยแนะนำสังเกตประจำเดือนในรอบถัดไปว่ามาตามปกติหรือไม่ หรือในระหว่างรอบเดือนมีเลือดออกผิดปกติทางช่องคลอดมากผิดปกติหรือเปล่า หากมีอาการข้างต้น ควรปรึกษาสูตินรีแพทย์